কনৌজ জেলা
কনৌজ জেলা হল উত্তর ভারতের উত্তরপ্রদেশ রাজ্যের প্রশাসনিক জেলা। এটি গঙ্গা নদীর তীরে অবস্থিত। কানপুরের উত্তর-পশ্চিমে অবস্থিত ঐতিহাসিক শহর কনৌজ একটি প্রশাসনিক কেন্দ্র। ১৯৯৭ সালের ১৮ই সেপ্টেম্বর ফারুখাবাদ জেলা থেকে ভাগ করে এই জেলাটি গঠন করা হয়েছিল। এই জেলার স্থানীয় উপভাষা হল কানৌজি। এখানকার প্রধান ফসল আলু, তৈলবীজ, আখ এবং আরও কিছু গুরুত্বপূর্ণ খাদ্যশস্য। কনৌজ জেলার মোট অঞ্চল ২১২৯.২ বর্গ কিমি। এই জেলার ঐতিহাসিক গুরুত্ব যথেষ্ট। প্রধান পর্যটন কেন্দ্রগুলি হল - গৌরী শংকর মন্দির, অন্নপূর্ণা মন্দির, লাখ বাহোসি পাখিরালয় ইত্যাদি।